Chen Ying (forenklet kinesisk: 陈颖; tradisjonell kinesisk: 陳穎; pinyin: "Chén Yǐng", født 4. november 1977 i Beijing) er en kinesisk skytter, som konkurrerer i pistol. Hun representerte Kina under Sommer-OL 2004, der hun ble nr. 4 i 25 m pistol. Fire år senere i Sommer-OL 2008 tok hun gull i samme øvelse. Hun klarte ikke å forsvare tittelen i Sommer-OL 2012 i London, der hun ble henvist til sølvplass i 25 m pistol av Kim Jang-Mi fra Sør-Korea.